PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                                  Bucureşti,  30 martie 2005

                                                                  Nr.  P.L.X- 99


                           RAPORT

asupra proiectului de Lege pentru aprobarea participării Înaltei Curţi de Casaţie şi Justiţie a României,
 în calitate de observator, la Asociaţia „Reţeaua Preşedinţilor Curţilor Supreme de Justiţie ale

 Uniunii Europene”
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru aprobarea participării Înaltei Curţi de Casaţie şi Justiţie a României, în calitate de observator, la Asociaţia „Reţeaua Preşedinţilor Curţilor Supreme de Justiţie ale Uniunii Europene”, trimis cu adresa nr. P.L.X- 99, din 21 martie 2005, înregistrat sub nr. 31/187 din 21 martie 2005.
Consiliul Legislativ a avizat favorabil proiectul de lege, conform avizului nr. 136/23.02.2005.
Obiectul de reglementare al iniţiativei legislative îl constituie aprobarea participării Înaltei Curţi de Casaţie şi Justiţie a României, în calitate de observator, la Asociaţia „Reţeaua Preşedinţilor Curţilor Supreme de Justiţie ale Uniunii Europene” şi plata cotizaţiei anuale în cuantum de 100 de euro.
Proiectul de lege face parte din categoria legilor ordinare potrivit art. 73 din Constituţia României, republicată.
La dezbaterea proiectului de lege a participat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Justiţiei, doamna Nicoleta Iliescu, consilier.
La lucrările comisiei, din totalul de 23 membri, au fost prezenţi majoritatea deputaţilor.
Raportul comisiei a fost adoptat cu  unanimitate de voturi (14 deputaţi prezenţi în momentul votului).
Senatul, în calitate de primă Cameră sesizată, a adoptat proiectul de lege în şedinţa sa din 17 martie 2005.

Potrivit prevederilor art. 75 din Constituţia României, republicată, şi ale art. 86 alin. (3), pct. 1) din Regulamentul Camerei Deputaţilor, Camera Deputaţilor este Cameră decizională. 

În conformitate cu prevederile art. 60 din Regulamentul Camerei Deputaţilor, membrii comisiei  au examinat iniţiativa legislativă în şedinţa din 30 martie 2005.

În urma dezbaterii, membrii comisiei au hotărât să supună plenului Camerei Deputaţilor, spre dezbatere şi adoptare, proiectul de Lege pentru aprobarea participării Înaltei Curţi de Casaţie şi Justiţie a României, în calitate de observator, la Asociaţia „Reţeaua Preşedinţilor Curţilor Supreme de Justiţie ale Uniunii Europene”, în forma adoptată de Senat, cu un amendament respins, prevăzut în anexă.
ANEXA








AMENDAMENTE RESPINSE
	Nr.crt.
	Text iniţial
	Amendamentul propus şi autorul acestuia
	Motivare 
1. Pentru susţinere

2. Pentru respingere
	Camera Decizională

	   0
	                     1
	                     2
	                 3
	           4

	   1. 
	    Articol unic. – (1) Se aprobă participarea Înaltei Curţi de Casaţie şi Justiţie a României, în calitate de observator, la Asociaţia „Reţeaua Preşedinţilor Curţilor Supreme de Justiţie ale Uniunii Europene” şi plata cotizaţiei anuale. 
    (2) Sumele necesare plăţii cotizaţiei anuale se asigură de la bugetul de stat, prin bugetul Înaltei Curţi de Casaţie şi Justiţie a României. 
   (3) Pentru anul 2005, se introduce în bugetul Înaltei Curţi de Casaţie şi Justiţie a României titlul „Transferuri neconsolidabile”, alineatul „Contribuţii şi cotizaţii la organisme internaţionale”, cu suma de 4.500 mii lei, reprezentând cotizaţia României la Asociaţia „Reţeaua Preşedinţilor Curţilor Supreme de Justiţie ale Uniunii Europene”, prin diminuarea cu aceeaşi sumă a creditelor bugetare de la titlul „Cheltuieli materiale şi servicii”, în cadrul bugetului aprobat.
	   Articol unic. – (1) Se aprobă participarea Înaltei Curţi de Casaţie şi Justiţie a României, în calitate de observator, la Asociaţia „Reţeaua Preşedinţilor Curţilor Supreme de Justiţie ale Uniunii Europene” şi plata cotizaţiei anuale. 

    (2) Sumele necesare plăţii cotizaţiei anuale se asigură de la bugetul de stat, prin bugetul Înaltei Curţi de Casaţie şi Justiţie a României. 

   (3) Pentru anul 2005, se introduce în bugetul Înaltei Curţi de Casaţie şi Justiţie a României titlul „Transferuri neconsolidabile”, alineatul „Contribuţii şi cotizaţii la organisme internaţionale”, cu suma de 100 euro, reprezentând cotizaţia României la Asociaţia „Reţeaua Preşedinţilor Curţilor Supreme de Justiţie ale Uniunii Europene”, prin diminuarea cu aceeaşi sumă a creditelor bugetare de la titlul „Cheltuieli materiale şi servicii”, în cadrul bugetului aprobat.
Autor: deputat Ion Timiş
	1.         1. Pentru indicarea exactă a sumei necesare plăţii cotizaţiei anuale, astfel cum rezultă din expunerea de motive.
2.         2. Prin vot, amendamentul a fost respins, menţinandu-se textul din proiectul de lege. S-a avut în vedere că suma precizată în lei trebuie să acopere atît cotizaţia cât şi cheltuielile aferente comisioanelor bancare.


	Camera Deputaţilor


                                                      PREŞEDINTE,

Sergiu ANDON

Consilier

Dr. George Cucu

